cyanic-selkie/wikianc huggingface dataset:
விருத்தாசலம் அமுதா
பெற்ற விருதுகளும், கௌரவங்களும்
கல்லூரி, பல்கலைக்கழக மட்டத்தில் பலமுறை கவிதைப் போட்டிகளில் 1ம் பரிசில்களைப் பெற்றுள்ளார்.
உசாத்துணை
பகுப்பு:1970 பிறப்புகள் பகுப்பு:சிங்கப்பூர் எழுத்தாளர்கள் பகுப்பு:வாழும் நபர்கள்
கருங்காடு
இக்காடு மேற்கு ஜெர்மனியின் வட மேற்குப் பகுதியின் பாடென் வர்டம்பர்க் நிலப்பகுதியில் ஸ்வார்ஸ் வால்ட் என்னும் இடத்தில் அமைந்துள்ளது. கருங்காடு 160 கிலோ மீட்டர் நீளமும் வடக்கில் 23 கிலோ மீட்டர் அகலமும் தெற்கில் 61 கிலோ மீட்டர் அகலமும் கொண்டது. இதன் மொத்த பரப்பு 5180 சதுர கிலோ மீட்டர் ஆகும். இக்காட்டில் பெரும்பாலான பகுதிகளில் வட்ட வடிவ உச்சிகளோடு கூடிய மலைகள் உள்ளன. கருங்காட்டில் வட பகுதியில் சிவப்பு மணல், கற்கள் அமைந்த காட்டுப் பகுதிகள் உள்ளன. தெற்கில் உள்ள குறுகலான மலைகளற்ற பகுதிகளில் சுண்ணாம்புக்கல் அமைந்த வளமான பகுதி உள்ளது. மலைப் பகுதியில் உள்ள மாவட்டங்களின் காலநிலை சரிவர இல்லாமையால் கடின தானியங்களே பயிர் செய்யப்படுகிறது. கருங்காட்டில் ஃபர், பீச், ஓக் போன்ற பொருளாதார சிறப்பு வாய்ந்த பல பயன்படும் மரங்கள் அடர்ந்து வளர்ந்துள்ளமையால் அவை பள்ளத்தாக்கிற்கு கொண்டு வரப்பட்டு பல அளவுள்ள பலகைகளாகவும், கட்டைகளாகவும், சட்டங்களாகவும் அறுக்கப்பட்டு அவற்றில் சுவர் கடிகாரங்கள், கைக் கடிகாரங்கள், விளையாட்டுச் சாமன்கள், பல வகை இசைக் கருவிகள் செய்யப்பட்டு பல இடங்களுக்கு அனுப்பப்படுகிறது. இவற்றால் இங்குள்ள மக்களின் பொருளாதாரன் வளன் பெற்று விளங்குகிறது.
வெளி இணைப்புகள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:காடுகள்
செறுகடம்பூர் அய்யனார் கோயில்
செறுகடம்பூர் அய்யனார் கோயில் தமிழ்நாட்டில் தஞ்சாவூர் மாவட்டம், செறுகடம்பூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடிவெள்ளி முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெத்தக்ரைலோயில் குளோரைடு
மெத்தக்ரைலோயில் குளோரைடு (Methacryloyl chloride) என்பது C4H5ClO   என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். மெத்தக்ரைலிக் அமிலத்தின் அமிலக் குளோரைடு மெத்தக்ரைலோயில் குளோரைடு என்க் கருதப்படுகிறது. பலபடிகளை பேரளவில் தயாரிப்பதற்கு மெத்தக்ரைலோயில் குளோரைடு பயன்படுகிறது.
மேற்கோள்கள்
பகுப்பு:அசைல் குளோரைடுகள்
கச்சிதமான ஒழுங்கு வெளி
கணிதத்தில், ஒரு இடவெளியில் உள்ள  வ்வொரு முடிவற்ற  ஒழுங்கு வரிசை ஒரு ஒருங்கும் உள் ஒழுங்குவரிசையினை கொண்டிருப்பின் அது கச்சிதமான ஒழுங்கு இடவெளி எனப்படும். மெட்ரிக் வெளியில் கச்சிதத் தன்மையும், கச்சிதமான ஒழுங்கு தன்மையும் ஒன்றுக்கொன்று சமமானதாக இருந்த பொழுதும், பொதுவான இடவெளியில் அவை இரண்டும் சமமானதாகக் கருத முடியாது. ஒரு மெட்ரிக் வெளி X -ல் உள்ள ஒவ்வொரு ஒழுங்குவரிசையும் மெட்ரிக் வெளி X-ல் உள்ள ஒரு புள்ளியில் ஒருங்கும் உள் ஒழுங்குவரிசையினை கொண்டிருப்பின் அது கச்சிதமான(ஒழுங்கு) இடவெளி எனப்படும்.
சான்றாதாரம்
பகுப்பு:கணிதம்
சுரேந்திரபுரி
சுரேந்திரபுரி (Sudendrapuri) என்பது ஒரு மதச் சுற்றுலாத் தலமாகும். இது இந்தியாவின் ஐதராபாத்து அருகே உள்ள யாதாத்ரி புவனகிரி மாவட்டத்தில் அமைந்துள்ளது. சுமார் 17 ஏக்கர் பரப்பளவில் அமைந்துள்ள இந்த இந்த தலத்தில் குந்தா சத்யநாராயண கலதம் - இந்தியாவின் முதல் புராண அருங்காட்சியகம், பஞ்சமுக அனுமதீசுவர கோயில், நவக்கிரகக் கோயில்கள், நாககோட்டி சிலை மற்றும் சுரேந்திரபுரியின் சின்னமாக இரு பக்க பஞ்சமுக அனுமான் - சிவன் கோயில் ஆகியவை அமைந்துள்ளது.
சுரேந்திரபுரி சத்தியநாராயண குந்தா என்பவரால் வடிவமைக்கப்பட்டு கட்டப்பட்டது. இது மே, 2003 முதல் பொதுமக்கள் பார்வைக்கு திறக்கப்பட்டது. இது புவனகிரி இருப்புப்பாதை நிலையத்திலிருந்து 10 கி.மீ தொலைவிலும், யாதாத்ரி பேருந்து முனையிலிருந்து 2 கி.மீ தொலைவில் அமைந்துள்ளது. யாதாத்திரியின் இலட்சுமி நரசிம்ம கோயில், போங்கிர் கோட்டை மற்றும் கோலானுபக கோயில் போன்றவை சுரேந்திரபுரிக்கு அருகிலுள்ள பிற பிரபலமான சுற்றுலா தலங்களாகும்.
குந்தா சத்தியநாராயண கலாதமம்
சத்தியநாராயண கலாதமத்தை உருவாக்கிய சத்தியநாராயண குநதா என்பவருடைய பெயரே இதற்கு சூட்டப்பட்டது. இது ஒரு இந்திய புராண அருங்காட்சியகமாகும். இது ஆந்திராவின் முன்னாள் ஆளுநராக இருந்த திவாரியால் பிப்ரவரி 2009ம் ஆண்டு திறந்து வைக்கப்பட்டது. கலாதமம் அருங்காட்சியகத்தில் உள்ள 3 கி.மீ பாதை 3,000க்கும் மேற்பட்ட சிலைகளையும், சிற்பங்களையும் மற்றும் கட்டமைப்புகளையும் உள்ளடக்கியது. மேலும் இவை இந்திய கோயில்கள், இந்திய காவியங்கள், புராணங்கள் மற்றும் சப்தலோகங்கள் ஆகிய நான்கு வகைகளில் ஒன்றாகும்.
இந்தியாவின் கோயில்கள்
குந்தா சத்தியநாராயண கலாதமம் 100 இந்திய கோயில்களின் கட்டிடக்கலை வாழ்க்கையை பிரதிகளின் வடிவத்தில் காட்சிப்படுத்துகிறது. இந்த தொகுப்பில் இந்தியாவின் மிகவும் பிரபலமான புனித ஆலயங்களாக கருதக்கூடிய அமிருதசரசு, பொற்கோயில், இராமேஸ்வரம் இராமநாதசுவாமி கோயில், புரி ஜெகன்நாதர் கோயில், கொல்கத்தாவின் காளி கோயில், குசராத்தின் சோம்நாதர் கோயில், உத்தராகண்டம் கேதார்நாத் கோயில், திருப்பதி வெங்கடாசலபதி கோயில், குருவாயூர் குருவாயூரப்பன் கோயில் ஆகியவை அடங்கும்.
இந்தியாவின் காவியங்கள்
இந்த அருங்காட்சியகத்தில் இந்திய காவியங்களான இராமாயணம், மகாபாரதம், பாகவதம், புத்தசரித்திரம் போன்றவற்றின் முக்கிய காட்சிகள், சிலைகள் மற்றும் சிற்பங்கள் வடிவில் அமைக்கப்பட்டுள்ளது.
புராணங்கள்
இந்து புராணங்களின் முக்கிய நிகழ்வுகளாக கருதக்கூடிய திருப்பாற்கடல், கஜேந்திரமோட்சம், குருச்சேத்திரப் போர் போன்றவை அருங்காட்சியகத்திற்குள் சிற்பங்களாகவும், சுவரோவியங்களாகவும் வைக்கப்பட்டுள்ளன.
சப்தலோகங்கள்
இந்து புராணங்களின் சப்தலோகங்கள் அல்லது 7 வான உலகங்கள், சிற்பங்கள் மற்றும் செதுக்கல்கள் மூலம் மீண்டும் உருவாக்கப்பட்டுள்ளன. அவை ஒவ்வொன்றும் பண்டைய நூல்களின்படி வடிவமைக்கப்பட்டுள்ளன.
கலாதமத்திற்குள் உள்ள கண்காட்சிகள் அங்குள்ள பிரதிகளின் அளவு மற்றும் சித்தரிக்கப்பட்ட புராணக் காட்சிகளைப் பொறுத்து திறந்தவெளி மற்றும் உட்புறங்களில் அமைந்திருக்கும்.
பஞ்சமுக அஹனுமதீசுவர தேவஸ்தானம்
காஞ்சிபுரத்தைச் சேர்ந்த காஞ்சி காமகோடி பீடம் இதனுடன் தொடர்புடையது. சுரேந்திரபுரியின் பஞ்சமுக அனுமதீசுவர தேவஸ்தானம் இந்த கோயிலின் முழு கட்டுமானமும் வாஸ்து சாஸ்திரம் மற்றும் ஆகமசாத்திரம் ஆகியவற்றிற்கு ஏற்ப அமைக்கப்பட்டது. இந்த கோயிலின் கோபுரங்கள் வட மற்றும் தென்னிந்திய கட்டிடக்கலைகளின் கலவையாகும். காஞ்சியில் உள்ள கறுப்புக் கல்லிலிருந்து வெட்டப்பட்டு கொண்டு வரப்பட்ட 16 அடி பஞ்சமுக அனுமான் சிலை இதன் கருவறையில் உள்ளது. இந்த வளாகத்திற்குள் நேபாளத்தின் பசுபதிநாத் கோவில்|பசுபதிநாத் கோவிலுக்கு]] ஒத்த பஞ்சமுக பரமேசுவரனின் (சிவன்) சிவலிங்கத்தின் தரிசனமும், வெங்கடேசுவரர் தரிசனமும், இலட்சுமி தேவியின் தரிசனமும் பக்தர்களுக்கு கிடைக்கிறது.
நவகிரக கோயில்கள்
இந்த கோவில் வளாகத்தில் நவக்கிரகக் கோயில்களும் உள்ளன. அவற்றுக்கு தலைமை தாங்கும் நவக்கிரக தெய்வங்களும் அவற்றின் துணைவியாரும் தலா ஒரு பிரத்யேக ஆலயத்தைக் கொண்டுள்ளனர்.
பஞ்சமுக அனுமான் - சிவன் சிலை
சுரேந்திரபுரியின் நுழைவாயிலில் அதன் பழமையான ஈர்ப்பு, பஞ்சமுகத்தின் 60 அடி உயர இரட்டை பக்க சிலை அல்லது ஐந்து முகம் கொண்ட அனுமான் மற்றும் சிவன்(பின்புறம்)சிலை உள்ளது.
இரிச்சர்ட் பாட்டியே
இரிச்சர்டு பாட்டியே (பிறப்புஃ அக்டோபர் 19,1969) ஒரு அண்டவியல் கோட்பாட்டு இயற்பியலாளரும் முன்னாள் முதல் தர கிரிக்கெட் வீரரும் ஆவார். அவர் தற்போது மான்செசுட்.டர் பல்கலைக்கழகத்தில் அண்டவியல் பேராசிரியராக உள்ளார். 2015 முதல் யோதிரெல் வங்கி வானியற்பியல் மையத்தில் இணை இயக்குநராக (அறிவியல்) இருந்து வருகிறார்.
கல்வியும் தொழிலும்
பாட்டியே 19 அக்டோபர் 1969 அன்று அடர்சுபீல்டு யார்க்சயரில் பிறந்தார். அவரது இளங்கலை பட்டம் கேம்பிரிட்ஜ் டிரினிட்டி கல்லூரியில் கணிதத்தில் பெறப்பட்டது, அங்கு அவர் 1991 இல் முதல் வகுப்பு தகைமை இளங்கலை கலை பட்டமும் 1992 இல் கணிதத்தில்  உயர் ஆய்வு சான்றிதழும் பெற்றார். பின்னர் பால் செலார்டு மேற்பார்வையில் பயன்பாட்டுக் கணிதம், கோட்பாட்டு இயற்பியல் துறையில் முனைவர் பட்டம் பெற்றார். 1995 ஆம் ஆண்டில் " சரக் கதிர்வீச்சு  ஊடாட்டங்களும் மற்றும் கட்டுப்பாடுகளும் " குறித்த தனது ஆய்வறிக்கையை  தருவதற்கு முன்பு 1994 ஆம் ஆண்டில் முதுகலை  பட்டம் பெற்றார். கேம்பிரிட்ஜில் இருந்தபோது, 1995 ஆம் ஆண்டில் கேம்பிரிட்ஜ் பல்கலைக்கழக துடுப்பாட்டக்  குழுவிற்காக எட்டு முதல் தர போட்டிகளில் விளையாடினார் , 32.58 சராசரியாக 391 ரன்கள் எடுத்தார்.
தனது முனைவர் பட்டத்தின் முடிவில் இவர் 1995 இல் டிரினிட்டி கல்லூரியில் ஒரு ஆராய்ச்சி உதவித்தொகைக்கு தேர்ந்தெடுக்கப்பட்டார், மேலும்  இவர் ஒரு PPARC முதுமுனைவர் உதவித்தொகையையும் பெற்றார். இம்பீரியல் கல்லூரியில் 2 ஆண்டுகள் முதுகலை பட்டமும், அதைத் தொடர்ந்து 4 ஆண்டுகள் DAMTP இல் முதுமுனைவர் பட்டமும் பெற்றார். 1999 ஆம் ஆண்டில் PPARC உயர் ஆராய்ச்சி உதவித்தொகையைப் பெற்றார். செப்டம்பர் 2001 இல் அவர் மான்செஸ்டர் இயற்பியல், வானியல் பல்கலைக்கழகத்தில் விரிவுரையாளராகச் சென்றார், அங்கு அவர் யோதிரெல் வங்கி ஆய்வகத்தில் 2007 இல் ஆலன் தூரிங்கு கட்டிடத்திற்குச் செல்லும் வரை இருந்தார். 2005 ஆம் ஆண்டில் மூத்த விரிவுரையாளராகவும், 2008 ஆம் ஆண்டில் ஒரு உயர் விரிவுரையாளராககவும் , 2012 ஆம் ஆண்டில் அண்டவியல் பேராசிரியராகவும் ஆனார்.
ஆராய்ச்சி
அவரது ஆராய்ச்சி இருண்ட பொருளின் தோற்றம், அண்ட உப்புதல், துகள் இயற்பியல், சரக்  கோட்பாடு இவற்றின் இணைப்புகள் ஆகியவற்றில் கவனம் செலுத்துகிறது, இது அண்ட நுண்ணலைப் பின்னணி, புடவிப் பேரியல்  கட்டமைப்பை நோக்குவதன் மூலம். அவர் இடத்தியல் குறைபாடுகள் மற்றும் சாலிட்டான்கள் குறித்தும் பணியாற்றுகிறார். அவர் மீச்சிறு அணி, பிளாங்க் ஒத்துழைப்புகளில் உறுப்பினராக இருந்தார்.
மேற்கோள்கள்
பகுப்பு:பிரித்தானிய அண்டவியலாளர்கள் பகுப்பு:பிரித்தானிய வானியற்பியலாளர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள் பகுப்பு:இங்கிலாந்துத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1969 பிறப்புகள் பகுப்பு:அண்டவியலாளர்கள்
வேலாயுதபுரம் ஐயனார் கோயில்
வேலாயுதபுரம் ஐயனார் கோயில் தமிழ்நாட்டில் தூத்துக்குடி மாவட்டம், வேலாயுதபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குரோமியம்(III) ஐதராக்சைடு
குரோமியம்(III) ஐதராக்சைடு (Chromium(III) hydroxide) என்பது Cr(OH)3 என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும். இச்சேர்மம் நிறப்பூச்சாக, சாயமூன்றியாக மற்றும் வினையூக்கியாகக் கரிம வேதியியல் வினைகளில் பயன்படுத்தப்படுகிறது. குரோமியம் உப்புக் கரைசலுடன் அமோனியம் ஐதராக்சைடு கரைசலைச் சேர்ப்பதன் மூலம் குரோமியம்(III) ஐதராக்சைடு பெருமளவில் தயாரிக்கப்படுகிறது.
ஆக்டேனோயில் குளோரைடு
ஆக்டேனோயில் குளோரைடு (Octanoyl chloride) என்பது C8H15ClO  என்ற மூலக்கூற்று வாய்ப்பாட்டால் குறிக்கப்படும் ஓர் அசைல் குளோரைடு வகைச் சேர்மமாகும். எட்டு கார்பன்களை கொண்ட நேர்சங்கிலி கட்டமைப்பால் இச்சேர்மம் ஆக்கப்பட்டுள்ளது. கரிமத் தொகுப்பு வினைகளில் ஆக்டேனோயில் குளோரைடு வினையாக்கியாகப் பயன்படுத்தப்படுகிறது.
மேற்கோள்கள்
பகுப்பு:அசைல் குளோரைடுகள்
சத்ரா சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது சத்ரா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:சத்ரா மாவட்டம்
மயக்க மருந்து
மயக்க மருந்து (Anesthetic) என்பது அறுவை சிகிச்சைகளின் போது வலி தெரியாமல் இருப்பதற்காகவும் மயக்கமடையச் செய்வதற்காகவும் கொடுக்கப்படும் மருந்து ஆகும். இம்மருந்து மனித உடலின் சுவாசம், இரத்த அழுத்தம், இரத்த ஓட்டம், இதயத்தின் செயற்பாடு ஆகியவற்றைக் கட்டுப்படுத்தக் கூடியது. மயக்க மருந்தானது தோலில் உரோஞ்சுவதன் மூலமும், மருந்து ஊசியின் மூலமும் வாயுவாகவும் மனித உடலினுள் உட்செலுத்தப்படுகின்றது. 1842 ஆம் ஆண்டில் அறுவை சிகிச்சைகளில் மயக்க மருந்தாக டை எத்தில் ஈதர் குரோஃபோர்ட் லோங் என்பவரினால் பயன்படுத்தப்பட்டது. மயக்க மருந்துப் பயன்பாட்டினை அனஸ்தீசியா (anaesthesia) என அழைப்பர். ஜோசப் லிஸ்டர் என்பவரே நவீன மயக்க மருந்தைக் கண்டுபிடித்தவர். கோக்கைன், மதுசாரம் ஆகியவையும் வேறுசில போதைப்பொருட்களுமே முற்காலத்தில் மயக்க மருந்திற்குப் பதிலாகப் பயன்படுத்தப்பட்டன.
மும்தாசு மகால்
மும்தாஜ் மகால் (Mumtaz Mahal, செப்டம்பர் 1, 1593 – சூன் 17, 1631) ) தாஜ்மகாலை உருவாக்கிய முகலாயப் பேரரசு மன்னனான ஷாஜகானின் மனைவி ஆவார். இவரது இயற்பெயர் அர்சுமந்த் பானு பேகம், 1593 இல் இந்தியாவில் ஆக்ராவில் பிறந்தவர். இவரது தந்தை பார்சி இனத்தவரான அப்துல் அசன் அசாஃப் கான் ஜகாங்கீர் மன்னரின் மனைவியான நூர் ஜகானின் சகோதரர் ஆவார்.
மும்தாஜ் தனது 19வது வயதில் 1612, மே 10 இல் குர்ராம் என்ற இளவரசனைத் திருமணம் செய்தார். குர்ராம் பின்னர் முகாலாயப் பேரரசின் மன்னனாகி ஷா ஜகான் என்ற பெயரைப் பெற்றார். மும்தாஜ் சாஜகானின் மூன்றாவது மனைவியானாலும் அவருக்கு மிகவும் விருப்பமுடைய மனைவியாயிருந்தார். இவர் மத்தியப் பிரதேசத்தில் உள்ள பர்ஹான்பூரில் தனது 14வது மகப்பேறின் போது மரணமானார். இவரது நினைவாக சாஜகானால் கட்டப்பட்ட தாஜ்மகால் நினைவு மண்டபத்தில் மும்தாசின் உடல் இறுதியாக அடக்கம் செய்யப்பட்டது.
மேற்கோள்கள்
பகுப்பு:1593 பிறப்புகள் பகுப்பு:1631 இறப்புகள் பகுப்பு:இந்திய அரச குடும்பப் பெண்கள் பகுப்பு:இந்திய முஸ்லிம்கள் பகுப்பு:முகலாயப் பேரரசு
அய்மே ஆர்கண்ட்
அய்மே ஆர்கண்ட் (Aimé Argand, ஜூலை 5, 1750 - அக்டோபர் 14, 1803) சுவிட்சர்லாந்து நாட்டைச் சேர்ந்த ஒரு இயற்பியலாளரும், வேதியியலாளரும் ஆவார். இவர் எண்ணெய் விளக்கின் வடிவமைப்பைப் பெருமளவு மேம்படுத்தினார். இவர் புதிதாக வடிவமைத்த எண்ணெய் விளக்கு இவரது பெயரைத் தழுவி ஆர்கண்ட் விளக்கு என அழைக்கப்பட்டது.
காழியூர்
காழியூர் (Kazhiyur) என்ற கிராமம் திருவண்ணாமலை மாவட்டம் செய்யாறு வட்டத்தில் அமைந்துள்ள ஒரு கிராமம் ஆகும். இது காஞ்சிபுரத்திலிருந்து செய்யாறு செல்லும் வழியில் அமைந்துள்ளது. இந்த கிராமத்தை சார்ந்த வம்சா வழியினர் தங்கள் பெயருடன் இந்த கிராமத்தின் பெயரையும் சேர்த்து பெயரிட்டனர் உ.ம். காழியூர் நாராயணன், பிரபல சோதிடர்). காழியூரில் புகழ்பெற்ற ஆதி கேசவ பெருமாள் கோயில் உள்ளது.
அய்மே ஆர்கண்ட்
மேற்கோள்கள்
பகுப்பு:1750 பிறப்புகள் பகுப்பு:1803 இறப்புகள் பகுப்பு:சுவிட்சர்லாந்து இயற்பியலாளர்கள் பகுப்பு:சுவிட்சர்லாந்து வேதியியலாளர்கள்
காழியூர்
மேற்கோள்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள் பகுப்பு:காஞ்சிபுரம் மாவட்டத்தில் உள்ள கிராமங்கள்
டார்வின் சித்தி விநாயகர் கோயில்
சித்தி விநாயகர் கோயில் அவுஸ்திரேலியாவின் வட பிராந்தியத்தின் (Northern Territory) தலைநகரான டார்வினில் இருந்து 15கிமீ வடக்கே Malak என்னும் இடத்தில் அமைந்துள்ளது.
வரலாறு
டார்வினில் வாழும் சைவ மக்கள் தமக்கென ஒரு கோயிலை அமைப்பதற்காக வட பிராந்திய அரசு Malak என்னும் இடத்திலுள்ள நிலத்தை வழங்கியது. ஆரம்பத்தில் பஜனை மண்டபம் ஒன்று கட்டப்பட்டு 1992 ஆம் ஆண்டு ஏப்ரல் மாதம் 5 ஆம் திகதி தொடக்கம் அதில் பஜனை ஆரம்பிக்கப்பட்டது. அன்று தொடக்கம் விசேட தினங்கள் கொண்டாடப்பட்டு வந்தது. ஓர் ஆண்டுக்குள் இந்திய ஸ்தபதிகளினால் அதனுள் கோயில் அமைக்கப்படடது. கோயிலின் மூலஸ்தான மூர்த்தியாக சித்தி விநாயகர் தாபிக்கப்பட்டு 1993 ஆம் ஆண்டு ஐப்பசி மாதத்தில் கும்பாபிஷேகம் நடத்தப்பட்டது.
அமைப்பு
மண்டபத்தினுள் மூஷிகம், பலிபீடம் ஆகியனவும், தெட்சணாமூர்த்தி, சிவலிங்கம், விஷ்ணு, பிரம்மா, சிவகாமி சமேதரராக நடராஜர், வள்ளி தெய்வானை சமேதரராக முருகன், வைரவர் ஆகிய வடிவங்களும் தாபிக்கப்பட்டுள்ளன. இந்தக் கோயிலில் விசேட தினங்கள் யாவும் சிறப்பாகக் கொண்டாடப்பட்டு வருகின்றன.
பகுப்பு:ஆத்திரேலிய இந்துக் கோவில்கள் பகுப்பு:வட ஆஸ்திரேலியா பகுப்பு:ஆத்திரேலியாவில் உள்ள பிள்ளையார் கோயில்கள்
பாடியநல்லூர் அங்காள பரமேஸ்வரி கோவில்
அங்காள பரமேஸ்வரி ஆலயம் 52 ஆண்டுகளுக்கு முன்பு பர்மாவிலிருந்து அகதிகளாக சென்னை செங்குன்றம் அருகில் உள்ள பாடியநல்லூர் கிராமத்தில் தஞ்சம் அடைந்தவர்கள் உருவாக்கிய கோவில். ஒவ்வொரு ஆண்டும் பங்குனி மாதத்தில் 10 நாள் திருவிழா நடைபெறும். ஓவ்வொரு பகுதியை சார்ந்தவர்கள் அம்மனை தங்கள் பகுதிக்கு அழைத்து செல்வர். கடைசி நாள் தீமிதி நடைபெரும். அந்த நாளில் அருகில் உள்ள பல இடங்களில் இருந்து மக்கள் கூட்டம் கூட்டமாக திருவிழாவில் கலந்து கொண்டு அம்மன் அருள் பெற்று செல்வர்.
பகுப்பு:சென்னை மாவட்டத்திலுள்ள அம்மன் கோயில்கள்
தன்வார் சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது கோடர்மா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:கிரீடீஹ் மாவட்டம்
திருநெல்லி மகாவிஷ்ணு கோயில்
திருநெல்லி மகா விஷ்ணு கோயில் என்பது கேரளத்தின், வயநாடு மாவட்டத்தில் அமைந்துள்ள பழமையான விஷ்ணு கோயில்களில் ஒன்று. இது பிரம்மகிரி மலைக்குன்றை அடுத்த திருநெல்லியில் அமைந்துள்ளது. இந்தக் கோயிலின் கூத்தம்பலக் கூடத்தில் புகழ்பெற்ற சுவர் ஓவியங்கள் வரையப்பட்டுள்ளன. அருகே உள்ள புனித மலை ஊற்றான பாபநாசி நீரானது பாவங்களைத் தீர்க்கக்கூடியது என்று கருதப்படுகிறது.
பஞ்ச தீர்த்தம்
இந்தக் கோயிலின் தெற்குப் பக்கமுள்ள பஞ்ச தீர்த்தக்குளம் ஒரு புனிதக் குளமாக கருதப்படுகிறது. ஐந்து புனித ஆறுகளின் நீர் இக்குளத்தில் கலப்பதாக ஐதீகம். இதுவே இக்குளத்தின் பெயருக்குக் காரணம். இக்குளத்தின் நடுவே ஒரு மேடு உள்ளது. அதை அடைய ஒரு கல்பாலம் உள்ளது. இந்த மேட்டில் சரிவான கல் ஒன்று உள்ளது. இதை மகாவிஷ்ணுவின் பாதம் என்று கருதி விஷ்ணு பாதம் என்று அழைக்கின்றனர்.
வெளி இணைப்புகள்
பகுப்பு:வைணவ தலங்கள் பகுப்பு:வயநாடு மாவட்டத்திலுள்ள இந்துக் கோயில்கள்‎ பகுப்பு:வயநாடு மாவட்டத்திலுள்ள சுற்றுலாத் தலங்கள்‎
சிங்கப்பூர் தமிழர்
thumb|right|250px|சிங்கப்பூரில் உள்ள வீரமகாகாளி அம்மன் கோயில் தமிழ் பின்புலத்துடன் சிங்கப்பூரில் வசிக்கும் தமிழர்களை சிங்கப்பூர் தமிழர் என்பர். காலனித்துவ காலப்பகுதியில் (1800 களில்) பிரித்தானிய அரசால் வேலை செய்வதற்கென்று தமிழ்நாட்டில் இருந்து அழைத்து செல்லப்பட்டவர்களின் வம்சாவழியினரே, பெரும்பாலான சிங்கப்பூர் தமிழர்கள் ஆவார்கள். கணிசமான தொகையினர் யாழ்ப்பாணத்தில் இருந்தும் இங்கு வரவழைக்கப்பட்டவர்கள்.
சிங்கப்பூர் சனத்தொகையில் தமிழர்கள் குறிப்பிடத்தக்க சிறுபான்மையினராக இருப்பதால், சிங்கப்பூரில் தமிழ் ஒரு அரச அங்கீகாரம் பெற்ற மொழியாக இருக்கின்றது.
சிங்க‌ப்பூர் த‌மிழ்
சிங்க‌‌ப்பூர் த‌மிழ‌ர்க‌ள் த‌ங்க‌ள் தாய் மொழியான‌ த‌மிழை ச‌ரிவ‌ர‌ உச்ச‌ரிக்க‌ த‌வ‌றுகிறார்க‌ள், அதிலும் இள‌ வ‌ய‌தின‌ரிடையே த‌மிழ் பேச்சு குறைந்து காண‌ப்ப‌டுகிற‌து, அப்ப‌டியே பேசினாலும் உச்ச‌ரிப்பில் ஆங்கில‌த் தொனி மித‌மிஞ்சி இருக்கிற‌து, ஆங்கில‌த்தை பேசும் பொழுது எந்த‌ ஒரு நாட்டின் உச்ச‌ரிப்பு சாய‌லிலும் பேசாம‌ல் த‌ங்க‌ளுக்கென்று ஒரு உச்ச‌ரிப்பில் பேசுவ‌தை சிங்கிலிஷ் என்று கூறுகிறார்க‌ள் சிங்க‌ப்பூர‌ர்க‌ள். த‌மிழும் சிங்க‌ப்பூரில் ஒரு த‌னி உச்ச‌ரிப்புக்கு ஆட்ப‌டுத்த‌ப்ப‌டுகிற‌து.
வெளி இணைப்புகள்
*
லெபிசுமா
லெபிசுமா (Lepisma) என்பது சைஜென்டோமா வரிசையில் லெபிசுமாடிடே குடும்பத்தினைச் சார்ந்த பழமையான பூச்சி பேரினமாகும்.
லெபிசுமா (Lepisma) பேரினத்தின் மிகவும் பரிச்சயமான சிற்றினம் இராமபாணப் பூச்சி (லெ. சாக்கரினம்) ஆகும். இது ஈரமான வாழிடங்களை விரும்பும். அனைத்து பகுதிகளிலும் காணப்படும் சிற்றினமாகும். இவை பொதுவாக மனித வாழ்விடங்களில் காணப்படும் கீறல்கள் மற்றும் பிளவுகளுக்கிடையே மறைந்து வாழ்கிறது. குறிப்பிட்ட சூழலில் இவை வீட்டுப் பூச்சிகளாக மாறுகிறது. சைஜென்டோமா பூச்சிகளின் பொதுவான பெயராக வெள்ளிமீன் என உலக முழுவதும் பயன்படுத்தப்பட்டு வருகின்றது. அமெரிக்கா பூச்சியியல் சமூகம் வெள்ளி பூச்சி என்னும் சொல்லை முற்றிலும் லெபிசுமா சாக்கரினம் எனும் சிற்றினத்திற்குப் பயன்படுத்த வரையறுக்கின்றது.
பெயரிடல்
பெரும்பாலான ஆய்வாளர்கள் வரலாற்று ரீதியாக லெபிசுமாவினை பெண்பால் என்று கருதுகின்றனர். ஆனால் 2018ஆம் ஆண்டில் விலங்கியல் பெயரிடலுக்கான பன்னாட்டு ஆணையம் லெபிசுமாவின் பாலினம் குறித்த நடுநிலையானது என்று முறையான முடிவினை (ICZN கருத்து 2427) வெளியிட்டது. இதன் மூலம் நன்கு அறியப்பட்ட சிற்றின பெயர்களின் எழுத்துப்பிழை சரிசெய்யப்பட்டது.
சிற்றினங்கள்
லெபிசுமா பேரினத்தின் கீழ் கீழ்க்கண்ட சிற்றினங்கள் அங்கீகரிக்கப்பட்டுள்ளன.
வெளி இணைப்புகள்
பகுப்பு:கணுக்காலிகள் பகுப்பு:கணுக்காலி பேரினங்கள்
விகாசு குப்தா
ஆரம்ப வாழ்க்கை மற்றும் கல்வி
உத்தரபிரதேசத்தில் உள்ள எட்டாவா மாவட்டத்தில் உள்ள பர்தானா தாலுகாவில் ராசேந்திர குமார் குப்தாவுக்கு மகனாகப் பிறந்தார். இவரது தாத்தாக்கள் இருவரும் (தந்தைவழி மற்றும் தாய்வழி) சுதந்திரப் போராட்ட வீரர்களாவர். 1993 ஆம் ஆண்டில் லக்னோ பல்கலைக்கழகத்தின் பொறியியல் மற்றும் தொழில்நுட்ப  நிறுவனத்தில்  இயந்திரப் பொறியியலில்  இளநிலை பட்டம் பெற்றார்.
தொழில்
கான்பூரில் உள்ள லோகியா இயந்திரங்கள் நிறுவனத்தில் குப்தா தனது பணியைத் தொடங்கினார், பின்னர் 1994 ஆம் ஆண்டில் இந்திய இராணுவத்தில் ஓர்  அதிகாரியாக சேர்ந்தார். 1997 ஆம் ஆண்டு முதல் 1999 ஆம் ஆண்டு வரை பிரதமரின் பாதுகாப்புக் குழுவில் ஒரு பகுதியாகவும் இருந்தார்
2001 ஆம் ஆண்டு, ஒன்றிய அரசுப்பணியாளர் தேர்வாணையத் தேர்வில் தேர்ச்சி பெற்று இந்திய வருவாய்ப் பணியில் சேர்ந்தார். 2007 ஆம் ஆண்டு பதவி விலகுவதற்கு முன் புது தில்லியில் மத்திய கலால் மற்றும் சுங்க வாரியத்தில் பணியாற்றினார்  பன்னாட்டு மனித உரிமைகள் ஆணையத்தின் இந்தியாவின் புரவலர் ஆகவும் இருந்தார்.
மேற்கோள்கள்
பகுப்பு:1970 பிறப்புகள் பகுப்பு:இந்திய அரசியல்வாதிகள் பகுப்பு:உத்தரப் பிரதேச நபர்கள்
கீழக்கரை ஏர்வாடி தர்கா
ஏர்வாடி தர்கா (Erwadi Dargah) குதுபுஸ் சுல்தான் சையத் இப்ராகிம் பாதுசாவின் சன்னதி இருக்கும் ஒரு புனித இசுலாமியக் கல்லறையாகும். இது தமிழ்நாடு, இராமநாதபுரம் மாவட்டத்தில் உள்ள ஏர்வாடி கிராமத்தில் அமைந்துள்ளது. இது சையத் இப்ராகிம் ஒலியுல்லா அல்லது சையத் அலி என்றும் பெயரிடப்பட்டுள்ளது. இது சையத் அலிக்கு அர்ப்பணிக்கப்பட்ட முக்கிய தர்கா ஆகும். இங்கு மூன்று தர்காக்கள் உள்ளன, சையத்தின் தாய் பாத்திமா ஒன்றிலும், இரண்டாவதாக அவரது மனைவி சையத் அலி பாத்திமா, மூன்றாவதாக அவரது மகன் சையத் அபு தாகிரும் உள்ளனர். தர்காக்களை கட்டபட்ட நிலம் ராமநாதபுரம் மகாராஜாவிலிருந்து கிடைத்தது, ஆற்காடு நவாப் 1207 ஆம் ஆண்டு அரபு தேதியில் முக்கிய தர்காவைக் கட்டியெழுப்பினார்.
தர்கா மனநோயாளர்களின் மனச்சோர்வைக் குணப்படுத்துவதற்கு நன்கு அறியப்பட்டிருக்கிறது, ஒவ்வொரு ஆண்டும் ஆயிரகணக்கில் பக்தர்கள் ஒவ்வொரு நாளும் இந்த தற்காவிற்கு வருகின்றனர்.
மேற்கோள்கள்
பகுப்பு:தமிழ்நாட்டு தர்காக்கள் பகுப்பு:இராமநாதபுரம் மாவட்டம்
மோட்டூர் மாரியம்மன் இராமசாமி கோயில்
மோட்டூர் மாரியம்மன் இராமசாமி கோயில் தமிழ்நாட்டில் கிருஷ்ணகிரி மாவட்டம், மோட்டூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோளப்பாக்கம் அகத்தீஸ்வரர் கோயில்
அகஸ்தீஸ்வரர் கோயில் (Agasteeswarar Temple ) என்பது இந்தியாவில் சென்னை புறநகர் பகுதியான கோளப்பாக்கத்தில் அமைந்துள்ள சிவன் கோயிலாகும்.
இக்கோயிலில் அகத்தியர், சூரியன், வசிஷ்டர் ஆகியோர் வழிபட்டுள்ளனர்.
சந்நிதிகள்
ஆனந்தவல்லி, ஸ்ரீராஜகணபதி, முருகன், நவகிரகங்கள், பைரவர் ஆகிய சந்நிதிகள் உள்ளன.
வினோத வழிபாடு
இக்கோயிலில் சூரியன், பைரவர், சிவபெருமான் ஆகியோரை ஒரே இடத்தில் நின்று தரிசனம் செய்ய பன்னிரெண்டு துவாரங்கள் அமைக்கப்பட்டு இருக்கின்றன.
குறிப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
சக்ராயுதம்
இந்து தொன்மவியலின் அடிப்படியில் சக்ராயுதம் என்பது திருமாலின் ஆயுதங்களில் ஒன்றாகும். - இந்த ஆயுதத்தினை சக்கரத்தாழ்வார் என வடிவமிட்டு வைணவர்கள் வணங்குகிறார்கள். விஷ்ணுவின் கரங்களில் ஒன்றில் காணப்படும் சுதர்சன சக்ராயுதத்தில் உறையும் தேவனே சுதர்சன் எனப்படுகிறார். இந்த சக்கரம் சுதர்சன சக்கரம் என்று வழங்கப்படுகிறது. காத்தல் தொழிலைக் கொண்ட விஷ்ணுவிற்கு துஷ்டநிக்ரஹம் செய்ய இந்த ஆயுதம் உறுதுணைபுரிகிறது. ஆயுதங்களில் இராஜனாக இருப்பதால் இவரை ஹேதிராஜன் என்றும் கூறுவர். இவர் உக்கிர வடிவினர். சக்கரராயர் என்ற பெயருமுண்டு. வைணவர்கள் விஷ்ணுவின் இந்தச் சக்கர சக்தியை சக்கரத்தாழ்வார் என்று அழைப்பதுண்டு. ஆனிச் சித்திரையில் சுதர்சன ஜயந்தி கொண்டாடப்படுகிறது. திருவாழி ஆழ்வான், திகிரி, ஹேதிராஜன், சக்கரத்தண்ணல் நேமிதரங்கம் என்ற பல்வேறு பெயர்களால் இவர் அழைக்கப்படுகிறார்.
சுதரிசனம்,சுதர்சனம் என பல பெயர்களில் இவ்வாயுதம் வழங்கப்படுகிறது.
பெருமை
திருவாழி ஆழ்வானான இந்தச் சக்கரத்தண்ணலின் பெருமை சொல்லுதற்கரியது. இவர் ஞானம் வழங்குபவர்; ஆரோக்கியம், அளிப்பவர்; செல்வம் தருபவர்; பகைவர்களை நீக்குபவர்; மோட்சத்திற்கு வழி செய்பவர். தீராத நோய்களைத் தீர்க்கும். போர்முனையில் வெற்றியைத் தேடித்தரும். சுருங்கக்கூறின், எல்லாவிதமான சத்ருக்களையும் நீக்கி மங்களம் அளிக்கவல்லது. சக்கரத்தாழ்வாரை முறையோடும் நெறியோடும் வழிபடுபவர்கள் உடல் நலமும், நீண்ட ஆயுளும், நீங்காத செல்வமும் பெறுவதுடன் தாங்கள் வேண்டும் வரங்களும் குறைவின்றி பெறக்கடவர் என்று சுதர்சன சதகம் என்னும் நூலில் விரிவாகக் கூறப்பட்டிருக்கிறது. நூறு பாசுரங்கள் கொண்ட இந்நூலினைப் பாராயணம் செய்வதால் எத்தகைய ஆபத்துகளிலிருந்தும் விடுபெறலாம் என்பது நம்பிக்கை. சிறந்த சுதர்சன உபாசியாக விளங்கிய ஸ்வாமிதேசிகர் ஸ்ரீசுதர்ன அஷ்டகம் என்ற பாமாலையினை சக்கரத்தாழ்வாருக்குச் சூட்டியிருக்கிறார்.
சக்ராயுத குணங்கள்
சக்ராயுதமானது ஒரு முறை ஏவினால் எவரைக் கொல்ல வேண்டும் என மனதில் நினைத்திருக்கிறோமோ அவரைக் கொல்லும் என்று நம்பப்படுகிறது. ஒரு முறை ஏவினால் கொன்றுவிட்டு மீண்டும் ஏவியவரிடமே வந்து சேரும் என்பதும் அதன் குணங்களாகும். இந்த ஆயுதத்தினை வளரியோடு ஒப்பிட்டு நோக்கலாம்.
விஷ்ணு புராணம் சக்ராயுதம் சூன்யப்பாதையில் செல்கிறது என்றும், திருமாலின் விரலிலிருந்து செல்லும் சக்ராயுதம், எதிரைகளை அழித்து மீண்டும் திருமாலின் கரங்களை வந்தடையும் என்றும், இவ்வாறு எதிரிகளை அழிக்கச் செல்லும் போது அதன் வேகம் ரன்ஸகதி என்று அழைக்கின்றனர்.
புராணச் செய்திகள்
இறைவனின் அவதாரங்களில் திருவாழி ஆழ்வான் அவனை விட்டுப் பிரியாது இறைவனோடு அவதரிக்கிறான். நரசிம்மாவதாரத்தில் விரல் நகங்களில் பல்லுருக்கொண்டு ஆவிர்ப்பவித்து இரணியகசிபுவை கிழித்தெறிய உதவினான்.
வாமனாவதாரத்தில் பவித்ர தர்பத்தின் நுனியில் அமர்ந்து சுக்கிரன் கண்ணைக் கிளறியழித்தான். இராவணனுடைய முன்னோரான மால்யவான், சுமாலி என்ற கொடுமையான அரக்கர்களைத் தண்டிக்க கருடாரூடனாய் இலங்கை சென்ற பகவான் சுதர்சன சக்கரத்தால் அவர்களை அழித்தான்.
தேவலர் என்ற முனிவர் நீரில் நின்று கொண்டு தவம் புரிகையில் அதில் மறைந்து நின்ற கந்தர்வன் ஒருவன் அவரது காலைப் பற்றி இழுத்தான். உடனே முனிவர் அவனை முதலையாகும்படி சபித்தார். ஒருநாள் பூஜைக்கு பூப்பறிக்க வந்த யானையினை அந்தக் குளத்தின் ஆழ்மடுவில் இருந்த முதலை காலைப் பற்றியதும் ஆயிரமாண்டுகள் முதலையுடன் கஜமுகன் போராடினான். இறுதியில் ‘நாராயணா! ஓ! மணிவண்ணா நாகணையாய் வாராய்! என் ஆரிடரை நீக்காய்’ என அழைத்ததும் ஆதிமூலமான நாராயணன் கருடன் மீதேறி பொய்கைக்கரை வந்து ஆழியால் முதலையைக் கொன்று கஜேந்திர யானைக்கு மோட்சம் கொடுத்தான். இந்த யானை இந்திரத்யும்னன் என்ற அரசன், திருமால் பூஜையில் ஈடுபட்டிருக்கையில் அங்குள்ள அகத்தியரை உபசரிக்கவில்லை. இதனால் வெகுண்ட முனிவர் யானையைப் போல் செருக்குற்றிருக்கும் நீ யானையாகக் கடவாய் என சபித்தார். அதனால் யானையான அரசன் பூர்வஜன்ம வாசனையினால் தாமரைப் பூக்களை பறித்து திருமாலை வணங்கி வந்தான்.
காசிநகரில் கண்ணனைப் போன்று சங்கு, சக்கரம் தரித்து தானே உண்மையான வாசுதேவன் என பௌண்டரீக வாசுதேவன் என்ற வலிமைமிக்க மன்னன் கூறிவந்தான். கண்ணனை மிரட்டி போருக்கு அழைத்ததும் கருடன் மேல் ஏறிச் சென்ற கண்ணன் ஆழியினால் அவனைக் கொன்றான். இவ்வாறு கிருஷ்ணாவதாரக் காலத்திலும் திருவாழி ஆழ்வானின் தொண்டு சிறப்பாக அமைந்திருந்தது.
திருமால் அடியாரான அம்பரீஷன் என்ற அரசர் இறைவனிடம் தான் பெற்ற சக்கரத்தாழ்வானை அனுதினமும் ஆராதித்து வந்தார். ஏகாதசி விரதத்தில் மிகுந்த ஈடுபாடு கொண்ட இவரைச் சோதிக்க எண்ணிய துர்வாசமுனிவர் ஒரு துவாதசியன்று மன்னனிடம் வந்து தான் காலைக் கடன்களை முடித்துவிட்டு பாரணைக்கு வந்துவிடுவதாகக் கூறிச் சென்று காலம் தாழ்த்தினார். அன்று சிலநேரமே இருந்து துவாதசி கடந்து கொண்டிருப்பதைக் கண்ட மன்னன் தான் மட்டும் பாரணை செய்தால் முனிவரின் கோபத்திற்கு ஆளாக வேண்டியிருக்கும் எனத் தவித்தான். இதனையறிந்த அரச புரோகிதர் திருமாலை ஆராதித்து ஜலப்பாரணை செய்தால் பாரணை செய்த பலனும் உண்டு, உண்ணா நோன்பும் காப்பாற்றப்படும் என்று கூறினார். யோக திருஷ்டியால் மன்னனின் ஜலப் பாரணையை அறிந்த முனிவர் சினம் கொண்டு தம் தலையிலிருந்து உரோமம் ஒன்றை எடுத்து கீழே போட்டார். அதிலிருந்து தோன்றிய பூதம் மன்னனை நோக்கி விரைந்தது. இந்நிலையில் அவருடைய திருவாராதன மூர்த்தியான சுதர்சன ஆழ்வான் சீறிப்பாய்ந்து பூதத்தை துரத்த அதுவும் துர்வாசரை துரத்திச் சென்றது. நாள்கணக்கில் அன்ன ஆகாரமின்றி ஓடிய முனிவர் திருமாலை வந்தடைந்ததும் அவர் அம்பரீஷனிடம் சரணடையுமாறு கூறினார். தன்னிடம் அடைக்கலம் புகுந்த முனிவரைக் காப்பாற்ற அம்பரீஷன் பதினொன்று ஸ்லோகங்களால் சுதர்சனத்தைத் துதித்து முனிவரிடம் பிரீதனாக வேண்டும் என வேண்டினார். விடுபட்ட முனிவர் தம் ஆறாத கோபத்தினால் தம்மை இப்பாடுபடுத்திய சுதர்சனம் ஒளியிழந்து இருள்நிலை அடைவதாக எனச் சாபம் கொடுத்தார். திருமால் சீறி எழுந்த சுதர்சனத்தை அடக்கி மற்றொரு முக்கியமான காரியம் செய்வதற்கே இந்தச் சாபம் என்று எடுத்துரைத்தார். பின்னர் முனிவரும் மன்னரும் அரண்மனைக்குச் சென்று உணவு உட்கொண்டனர்.
பாரதப்போரில் தன் மகனான அபிமன்யுவைக் கொன்ற ஜயத்ரதனின் தலையினை மறுநாள் மாலை சூரிய அஸ்தமனத்திற்கு முன்பு அறுத்து தள்ளுவேன். இல்லாவிடில் தீக்குளிப்பேன் என அர்ச்சுனன் சபதம் செய்தான். ஆனால் துரியோதனனோ ஜயத்ரதனை மறைந்து வைத்துக் காப்பாற்றினான். மாலை நெருங்கியது. அர்ச்சுனன் கவலையடைந்தான். ஜயத்ரதனை கண்ணன் “துர்வாசரின் சாபம் பலிக்கிறது” என்று கூறியவண்ணம் சூரியனை அதுகாறும் மறைத்திருந்த அர்ச்சுனன் தீக்குளிப்பதைக் கண்டுகளிக்க கௌரவர்களுடன் வந்து நின்ற ஆழ்வானைத் திரும்பப் பெற்றதால் சூரியன் பிரகாசித்தான்.
இதற்கிடையில்அர்ச்சுனன் அம்பை பிரயோகித்து ஜயத்ரன் தலையை அறுத்து மாலைக்கடன் செய்து கொண்டிருந்த அவன் தகப்பனின் கைகளில் விழவும் செய்ததால் தன் மகனின் தலை பூமியில் விழ செய்பவனின் தலை வெடி எனக் கூறியதும் அவனது தலை வெடித்தது. நேரே தலை கீழே விழுந்திருந்தால் அர்ச்சுனனின் தலை சிதறியிருக்கும். ஒரே சமயத்தில் கெட்ட எண்ணத்தால் தந்தையும் மகனும் அழிந்தனர்.
கண்ணனின் நெருங்கிய நண்பனான சீமாலி, எல்லா ஆயுதஙகளையும் கற்பித்த கண்ணன் தனக்குச் சக்கராயுதத்தைப் பயில்விக்கவில்லை எனக் குறை கூறினான். தனக்கேயுரிய அதனை வேறு எவராலும் ஆளமுடியாது எனக் கண்ணன் எவ்வளவோ எடுத்துரைத்தும் ஆணவம் கொண்ட சீமாலி தன்னால் முடியாதது ஒன்றுமில்லை என்று கூறினான். வற்புறுத்தலின் பெயரில் கண்ணன் சக்கராயுதத்தை ஆகாயத்தில் வீசி எறிந்து கையில் ஏந்தியதைப்போல் தானும் ஏந்த முயன்ற சீமாலியின் தலை அறுபட்டது.
சிவனுக்கு அருள்புரிந்த சக்ராயுதம்
ஒரு சமயம் பிரம்ம தேவனுடைய தலையை பரமசிவன் கொய்ததனால் ஏற்பட்ட துயரினை நிவர்த்திக்க பரமசிவன் திருமாலை வேண்டினான். திருமால் பரமசிவனுக்கு பத்திரிகாசிரமத்தில் சுதர்சன வழிபாட்டை விளக்கி, சக்கரத்தாழ்வாரை வழிபடும்படி அருளினார். அதன்படி பரமசிவனும் கயிலாயத்தில் முறைப்படி சக்கரத்தாழ்வாரை வழிபட பிரம்ம தேவனின் தலையைக் கொய்ததனால் ஏற்பட்ட பாதகங்கள் நிவர்த்தியாயின. தேவர்கோன் முதலான சகல தேவர்களும் பரமசிவனிடமிருந்து சுதர்சன வழிபாட்டை அறிந்து சக்கரத்தாழ்வாரை வழிபட்டு திருவருளைப் பெற்றார்கள்.
காண்க
சிவாயுதங்கள்
ஆதாரம்
பகுப்பு:திருமாலின் ஆயுதங்கள்
மா. இராஜாங்கம்
'''மா. இராஜாங்கம்' (M.Rajangam)'', என்பவர் ஓர் இந்திய அரசியல்வாதி ஆவார். இவர் இந்திய நாடாளுமன்ற உறுப்பினராகவும் மற்றும் தமிழ்நாடு சட்டமன்ற உறுப்பினராகவும் இருந்துள்ளார். இவர் தமிழ்நாடு சட்டமன்றத்திற்கு, 1962, 1967, மற்றும் 1971 ஆகிய ஆண்டு நடைபெற்ற தேர்தல்களில் திராவிட முன்னேற்றக் கழகம் கட்சியின் சார்பாக உத்தமபாளையம் (1962) மற்றும் கம்பம் (1967) சட்டமன்றத் தொகுதியிலிருந்து தேர்ந்தெடுக்கப்பட்டார், திண்டுக்கல் மக்களவைத் தொகுதியிலிருந்து (1971) இந்திய நாடாளுமன்ற மக்களவைக்கு தேர்ந்தெடுக்கப்பட்டார்.
வாழ்க்கை வரலாறு
மா. இராஜாங்கம் தேவர், தேனி மாவட்டம் கூடலூரில் மாயாண்டி தேவர், அங்கம்மா அம்மையாரின் மகனாக பிறந்தார். இவரது மனைவி ராஜேஸ்வரி.
இந்தி எதிர்ப்பு போராட்டத்தில் 13-2-65 கூடலூர் கிளர்ச்சிக்குக்காரணம் என்று கைதுசெய்யப் பட்டார். ஒரு அறையில் போட்டு முதுகில் மின் இயக்கத்தைச் சாடவைத்து போலீசார் வேதனைப்படுத்தினார்கள்.
இவர் நினைவாக சிலை மற்றும் ராஜாங்கம் நினைவு அரசு கள்ளர் மேல்நிலப்பள்ளி அமைந்துள்ளது.
மேற்கோள்கள்
பகுப்பு:1932 பிறப்புகள் பகுப்பு:1972 இறப்புகள் பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:தேனி மாவட்ட நபர்கள்
பிரம்மகிரி
பிரம்மகிரி மலைத்தொடர் மேற்குத் தொடர்ச்சி மலையில் உள்ளது. இது கர்நாடகத்தின் குடகு மாவட்டத்திற்கும், கேரளத்தின் வயநாடு மாவட்டத்திற்கும் உள்ள எல்லையில் அமைந்துள்ளது. இதன் மேற்பகுதியில் அதிகளவிலான மரங்கள் உள்ளன. வனவாழ் உயிரினங்களும் மிகுந்து காணப்படுகின்றன.
சுற்றுலாவுக்கான இடங்கள்
திருநெல்லி கோவில் என்னும் திருமால் கோவில் இம்மலையின் கேரளப் பகுதியில் அமைந்துள்ளது.
படக் காட்சியம்
பகுப்பு:கேரளம் பகுப்பு:கர்நாடகம்
மனோதூர் தேவாச வல்சாமா
பகுப்பு: துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
பிரிட்னி ஸ்பியர்ஸ்
பிரிட்னி ஸ்பியர்ஸ் (Britney Jean Spears, பி. டிசம்பர் 2, 1981) ஒரு அமெரிக்கப் பாடகி மற்றும் கேளிக்கையாளர். சிறுவயதிலேயே பொது நிகழ்ச்சிகளில் பாடத் துவங்கிய ஸ்பியர்ஸ் தொலைக்காட்சி நிகழ்ச்சிகள் மற்றும் விளம்பரங்களிலும் நடித்து வந்தார். 1997 இல், 16வது வயதில் தன் முதல் தொழில்முறை பாடகர் ஒப்பந்தத்தில் கையெழுத்திட்டார். அவருடைய முதல் இசைத்தொகுப்பு பேபி ஒன் மோர் டைம் 1999 இல் வெளியாகி உலகமெங்கும் பெரும் வரவேற்பைப் பெற்றது. இதுவரை ஏழிற்கும் மேற்பட்ட இசைத் தொகுப்புகளை வெளியிட்டுள்ளார். இவரது இசைத் தொகுப்புகள் 100 மில்லியன் பிரதிகளுக்கு மேல் விற்றுள்ளன.
வெளி இணைப்புகள்
பகுப்பு:வாழும் நபர்கள் பகுப்பு:1981 பிறப்புகள் பகுப்பு:அமெரிக்க இசைக் கலைஞர்கள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
சித்தி ஊல்ட் ஷேக் அப்தல்லாகி
சித்தி முகமது ஊல்ட் ஷேக் அப்தல்லாகி  (Sidi Mohamed Ould Cheikh Abdallahi, அரபு: سيدى محمد ولد الشيخ عبد الله, பிறப்பு: 1938 என்பவர் மவுரித்தேனியாவின் அரசியல்வாதியும் மார்ச் 2007 இல் இடம்பெற்ற அதிபர் தேர்தலில் வெற்றி பெற்று ஏப்ரல் 19, 2007 முதல் மவுரித்தேனியாவின் அதிபராக இருந்தவர் . ஆகஸ்ட் 6, 2008 இல் இடம்பெற்ற இராணுவப் புரட்சியில் இவர் பதவியில் இருந்து அகற்றப்பட்டார்.
வெளி இணைப்புகள்
பகுப்பு:மவுரித்தேனிய அரசியல்வாதிகள் பகுப்பு:1938 பிறப்புகள் பகுப்பு:வாழும் நபர்கள்
நாத் வங்கி
நாத் வங்கி 1926ஆம் ஆண்டில் சேத்ர நாத் தலால் என்பவரால், அன்றைய பிரித்தானிய இந்தியாவின் நவ்காலியில், (தற்போதைய வங்காளதேசம்) தொடங்கப்பட்ட வங்கியாகும். இவ்வங்கியின் தலைமையகமும் மூன்று கிளைகளும் நவ்காலி மாவட்டத்திலும், ஒரு கிளை திப்பெரா மாவட்டத்தின் கோமிலாவிலும் இயங்கின. 1947இல் இந்தியப் பிரிவினையின் போது இம்மாவட்டங்கள் பாகிஸ்தான் நாட்டின் ஒரு பகுதியாக பிரிக்கப்பட்டது. இதனால் இவ்வங்கி தனது தலைமையகத்தை கல்கத்தாவிற்கு மாற்றியது.
கலைப்பு
இந்தியப் பிரிவினை காலகட்டத்தில் ஏற்பட்ட நிதிநிலைமையை சமாளிக்க முடியாமல் இந்திய வங்கிகள் தடுமாற்றம் கண்டன. 1949இல் நாத் வங்கி, இந்திய ரிசர்வ் வங்கியின் புதிய சில உத்தரவுகளை செயற்படுத்த வேண்டிய கட்டாயத்திற்கு உள்ளானது. இதனை சரிசெய்வதில் தோல்வியடைந்த இவ்வங்கி 1950 இல் கலைக்கப்பட்டது. இதனால் இவ்வங்கியின் முதலீட்டாளர்கள் மத்தியில் பெரும் அச்சம் உண்டானது.
பகோதர் சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது கோடர்மா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:கிரீடீஹ் மாவட்டம்
சிம்மாச்சலம் மலைத்தொடர்
சிம்மாச்சலம் மலைத்தொடர் (Simhachalam Hill Range), சிம்ஹாசலம் மலைகள் என்று ஆங்கிலத்தில் அழைக்கப்படுவன, தென்னிந்தியாவின் ஆந்திரப் பிரதேச மாநிலத்தில் உள்ள விசாகப்பட்டினம் நகருக்கு அருகில் உள்ள ஒரு உயர்ந்த மலைத்தொடர் (377 மீ) ஆகும். இது ஆந்திரப் பிரதேசம் மற்றும் கிழக்குத் தொடர்ச்சி மலைகளில் உள்ள மலைத்தொடர்களில் ஒன்றாகும்.
பக்தி
மலைகளில் வராக இலட்சுமி நரசிம்மர் கோயில் மற்றும் பிற சிறிய கோயில்கள் உட்படப் பல கோயில்கள் உள்ளன. ஒவ்வொரு ஆண்டும் கிரி பிரதக்ஷிணா என்று அழைக்கப்படும் கிரிவலம் திருவிழா நடத்தப்படுகிறது. அன்றைய தினத்தில் இந்து பக்தர்கள் மலையைச் சுற்றி 35 கி. மீ. நடந்து செல்கிறார்கள்.
அருகமை நகரங்கள்
மலைத்தொடருக்கு அருகில் அமைந்துள்ள விசாகப்பட்டினத்தின் சுற்றுப்புறங்கள் அடவிவரம், அக்கையபாலம், பாலையா சாஸ்திரி நகரமைவு, கோபாலபட்டினம், அனுமந்தவாகா, கைலாசபுரம், மாதவதாரா, நரசிம்ம நகர், பிரகலாதபுரம் மற்றும் சீதம்மாதாரா.
தாவரங்கள் மற்றும் விலங்கினங்கள்
விசாகப்பட்டினம் நகரின் சுற்றுச்சூழல் பாதிப்புகளை சிம்மாச்சலம் மலைகள் பாதுகாத்தன மற்றும் ஆந்திரா பல்கலைக்கழகம் 74 வகையான தாவரங்களையும் 200 விலங்கினங்களையும் கண்டறிந்துள்ளது.
மேற்கோள்கள்
பகுப்பு:கிழக்குத் தொடர்ச்சி மலைகள் பகுப்பு:விசாகப்பட்டினம் மாவட்டம் பகுப்பு:இந்திய மலைத்தொடர்கள்
இரா. சத்திக்கண்ணன்
'''இரா. சத்திக்கண்ணன்''' (பிறப்பு: சூன் 1,1969), தமிழ்நாடு திருநெல்வேலி மாவட்டம் 'பத்தை' எனும் கிராமத்தில் பிறந்த இவர் திருநெல்வேலி நீலகண்டா ஆரம்பப் பள்ளியிலும், சென்னை திருவல்லிக்கேணி உயர்நிலைப் பள்ளியிலும் படித்துப் பின்பு சென்னை விவேகானந்தா கல்லூரியில் பி.எஸ்.ஸி பட்டப் படிப்பை முடித்துள்ளார். சென்னை அண்ணாமலைப் பல்கலைக்கழகத்தில் மின்னியல் துறையில் பி.டீச் பட்டத்தைப் பெற்று பின்பு சிங்கப்பூர் தேசியப் பல்கலைக்கழகத்தில் முதுகலைப் பட்டம் பெற்றார்.
இலக்கியப் பணி
சிறுகதை, புதுக்கவிதை, கவிதை, கட்டுரை ஆகிய துறைகளில் ஈடுபட்டுவரும் இவரின் முதல் படைப்பு ‘காலம் பொறந்திருச்சு’ எனும் தலைப்பில் ஞானோதய நாடக சபா புத்தகத்தில் வெளியானது. தோடர்ந்தும் எழுதிவரும் இவரது ஆக்கங்கள் தமிழ் முரசு, புண்ணியா, திசை ஆகிய இதழ்களில் வெளிவந்துள்ளன.
வகித்த பதவிகள்
கல்லூரியின் தமிழ்த்துறை மாணவர் மன்றச் செயலாளராகப் (1987-1988) பதவி வகித்துள்ளார்.
உசாத்துணை
பகுப்பு:1969 பிறப்புகள் பகுப்பு:சிங்கப்பூர் எழுத்தாளர்கள்
பெர்ஜியாரியா வெஸ்டர்மானி
பெர்யாஜிரியா வெஸ்டெர்மானி என்பது பிரேசிலில் உள்ள டேஸ் வேல்ஹஸ் ஆற்றுப் பகுதியில் உள்ள பூனைமீன்  இனங்களின் ஒரு வகை ஆகும், அர்ஜென்டினா மற்றும் உருகுவே ஆகியவற்றில் காணப்படுகிறது. இந்த இனங்கள் 19.7 சென்டி மீட்டர் (7.8 அங்குலம்) நீளம் வரை வளர்கின்றன.
வின்டோஸ் 95
வின்டோஸ் 95 (Windows 95) என்பது மைக்ரோசொஃப்ட் நிறுவனத்தால் 24 ஆகஸ்ட் 1995 இல் வெளியிடப்பட்ட இயங்குதளமாகும். இது அந்நிறுவனத்தின் வின்டோஸ் இயங்குதளத்தின் பதிப்புகளுள் ஒன்றாகும்
சிகாகோ என இரகசியப் பெயரிடப் பட்ட விண்டோஸ் 95 ஓர் 16/31 பிட் கலப்பு graphical இடைமுகம் ஆகும்.
விண்டோஸ் 95 ஆனது இதற்கு முன்னர் வெளிவிடப் பட்ட டாஸ் விண்டோஸ் பதிப்புக்களின் கூட்டிணைப்பு ஆகும். வேக்குறூப்ஸ் விண்டோஸ் ஐத் தொடர்ந்து இன்ரெல் 80386 (பொதுவாக 386 என அறியப் பட்ட) protected mode ஐ ஆதரிக்கும் புரோசசர்கள் தேவைப்பட்டது. graphical இடைமுகத்தில் பல்வேறு மேம்படுத்தல்களையும் கொண்டுள்ளது இது மாத்திரம் அன்றி டெஸ்க்ராப் (desktop) மற்றும் ஸ்ராட் மெனியூ (Start Menu) மற்றும் 255 எழுத்துகளுடன் கூடிய பெரிய கோப்புப் பெயர் மற்றும் preemptively-multitasked protected-multitask 32 பிட் மென்பொருட்களிற்கான ஆதரவு
32 பிட்
வேர்க்குறூப்ஸ்சிற்கான் விண்டோஸ் இல் இருந்து 32 பிட் கோப்புக்களை அணுகும் முறை ஆரம்பிக்கப் பட்டதால் வன் தட்டை நிர்வாகிப்பதற்கு பயோஸ்ஸின் இடையீடுகள் தேவைப் படவில்லை.
நீண்ட கோப்புப் பெயர்கள்
32 பிட் கோப்பு முறையில் கோப்பை அணுகும் முறையானது நீண்ட பெயர்களைப் பாவிபதற்குத் தேவைப் பட்டது. டாஸ் இயங்கு தளமானது நீண்ட கோப்புப் பெயர்களை அறிவதற்கு மேம்படுத்த வெண்டி இருந்தது.
பதிப்புக்கள்
விண்டோஸ் 95 ஐத் தொடர்ந்து விண்டோஸ் 98, விண்டோஸ் 98 இரண்டாவது பதிப்பு, விண்டோஸ் Me, விண்டோஸ் 2000, விண்டோஸ் XP, விண்டோஸ் NT சார்ந்த கேணலே (kernel) விண்டோஸ் 2000 மற்றும் விண்டோஸ் XP ஆனது கூடுதல் வதிகளைக் கொண்டதாக இருந்ததால் 31 டிசெம்பர் 2001 இதற்கான ஆதரவை விலக்கிக் கொண்டது.
விண்டோஸ் 95 ஆனது நெகிழ்வட்டு (floppy disks) மற்றும் குறுவட்டில் (CD-ROM) வெளியிடப் பட்டது. ஏனெனில் அச்சமயத்தில் பல கணினி களில் குறுவட்டு இருக்கவில்லை. நெகிழ்வட்டுப் பதிப்பானது 13 நெகிழ் வட்டில் வெளிவிடப்பட்டது.
மேற்கோள்கள்
பகுப்பு:விண்டோசு இயக்கு தளங்கள் பகுப்பு:தனியுடைமை இயக்கு தளங்கள்
வினை மின்முனை
வினை மின்முனை என்பது ஒரு மின்வேதி அமைப்பில் கருதும் வேதிவினை நிகழ்கிற மின்முனை ஆகும். மும்மின்முனை அமைப்பில் வினை மின்முனை எப்போதும் ஒரு துணை மின்முனையுடனும் மேற்கோள் அல்லது தரவு மின்முனையுடனும் பயன்படுத்தப்படும். வினை மின்முனையில் நடக்கும் வேதிவினை குறைப்பு வினையா அல்லது உயிரகவேற்ற வினையா என்பதைப் பொறுத்து, அது எதிர்முனையா அல்லது நேர்முனையா,என முறையே கருதப்படும். பொதுவாக வழக்கில் உள்ள வினை மின்முனைகள் மந்தப் பொன்மங்களான (உலோகங்களான) பொன், வெள்ளி அல்லது பிளாட்டினம் முதல் மந்தநிலைக் இதள் சோட்டு அல்லது படல மின்முனைகளும் கூட வினை மின்முனைகளாகப் பய்ன்படுகின்றன. பொன்ம மின்னணுக்கள் (உலோக மின்னணுக்கள்), கரிம மூலக்கூறுகள் பகுப்பாய்வில் வேதிமுறையில் திருத்திய அல்லது பதப்படுத்திய மின்முனைகள் பயன்படுகின்றன.
வெளி இணைப்புகள்
பகுப்பு:மின்வேதிப் பகுப்பாய்வுக் கருவிகள் பகுப்பு:மின்முனைகள்
வரம்பு மீறல்
வரம்பு மீறல் (Abuse) என்பது ஒரு பொருளின் நியாயமற்ற அல்லது முறையற்ற நன்மைகளைப் பெறுவதற்காக ஈடுபடும் செயல்பாடுகளைக் குறிப்பதாகும். வரம்பு மீறல் என்பது உடல் அல்லது வாய்மொழி வாயிலாக தவறாக நடத்தல், காயம், தாக்குதல்,விதிமீறல், வன்கலவி, நியாயமற்ற நடைமுறைகள், குற்றங்கள் அல்லது பிற வகையான தீங்கு செய்தல் ஆகிய பல வடிவங்களில் நடைபெறலாம். சில ஆதாரங்கள் வரம்பு மீறுதல் என்பது "சமூக ரீதியாக கட்டமைக்கப்பட்டவை" என்று விவரிக்கின்றன, அதாவது வெவ்வேறு காலங்களிலும் சமூகங்களிலும் பாதிக்கப்பட்டவரின் துன்பத்தை அதிகமாகவோ அல்லது குறைவாகவோ அங்கீகரிப்பதாக இருக்கலாம்.
அதிகார வரம்பு மீறல்
அதிகார வரம்பு மீறல் என்பதில் துன்புறுத்தல், குறுக்கீடு, அழுத்தம் மற்றும் பொருத்தமற்ற கோரிக்கைகள் அல்லது உதவிகள் கோருவது ஆகியவை அடங்கும்.
பிணத்தை தவறாகப் பயன்படுத்துதல்
நெக்ரோபிலியா என்பது இறந்த உடல்களின் மீது உருவாகும் பாலியல் ஈர்ப்பினைக் குறிப்பதாகும். இது பாலியல் வன்புறுத்தல்களுக்கு வழிவகுக்கிறது. சடலங்கள் ஒப்புதல் அளிக்க முடியாததால், எந்தவொரு கையாளுதலும், உறுப்புகளை அகற்றுவது, சிதைப்பது அல்லது இறந்த உடலில் செய்யப்படும் பாலியல் செயல்கள் வரம்பு மீறலாகக் கருதப்படுகிறது.
விருப்புரிமை வரம்பு மீறல்
விருப்புரிமையின் வரம்பு மீறல் என்பது ஒரு குறிப்பிட்ட விடயத்துடன் தொடர்புடைய உண்மைகள் மற்றும் சட்டங்களை சரியான கருத்தில் எடுக்கத் தவறியதாகும்; தன்னிச்சையாகவோ அல்லது சரியான காரணம் இல்லாமலோ  நீதித்துறை வழக்கத்திலிருந்து விலகுவதனைக் குறிப்பதாகும்.
இரகசிய வரம்பு மீறல்
இரகசிய வரம்புமீறல் என்பது பாலியல், உளத்தியல் அல்லது உடல் ரீதியான வன்புணர்வு ஆகியவற்றினைக் குறிக்கிறது. "இது ஒரு குறிப்பிட்ட நோக்கத்திற்காக இரகசியமாக வைக்கப்படுகிறது அல்லது மறைக்கப்படுகிறது."
வெளி இணைப்புகள்
பகுப்பு:மனித நடத்தை
கதர்னி அரிசி
கதர்னி அரிசி (Katarni rice) என்பது தனித்துவ சுவை, நறுமணம் கொண்ட குறுகிய தானியம் ஆகும். இந்த அரிசி இந்தியாவில் பீகார் மாநிலத்தில் பாகல்பூர் மற்றும் பாங்கா மாவட்டங்களில் பூர்வீகமாக விளைவிக்கப்படுகிறது. யும் கதர்னி அரிசிக்குப் பீகாரில் மட்டுமின்றி நாடு முழுவதும் தேவை உள்ளது.
தனிச்சிறப்பு கொண்ட கதர்னி அரிசி அழிவின் அச்சுறுத்தலை தற்பொழுது எதிர்கொண்டுள்ளது. 1991-92 முதல், கதர்னி நெல் சாகுபடி பரப்பில் குறிப்பிடத்தக்க வீழ்ச்சி ஏற்பட்டுள்ளது. நீர்ப்பாசனச் செலவு அதிகரிப்பு, மற்ற நெல் வகைகளின் அதிக உற்பத்தி, சந்தையில் கலப்பட வகை அறிமுகம் காரணமாக உள்ளூர் மற்றும் உலக சந்தையில் இதன் தேவை குறைந்து வருகிறது. இது சமீபத்தில் பீகாரின் பாகல்பூர், பாங்கா மற்றும் முங்கர் மாவட்டங்களின் கீழ் உள்ள சில பகுதியில் புவியியல் சார் குறியீட்டினை இதன் தனித்துவமான பண்புகள் காரணமாகப் பெற்றுள்ளது.
கதர்னி அரிசி பண்புகள்: பயிர் காலம் (நாட்கள்): 160; மகசூல் (t/ha): 1-1.5; தாவர உயரம் (செ.மீ): 130-175; தானிய அளவு: சிறியது; தானிய வாசனை: வலுவானது.
மேலும் காண்க
பகுப்பு:நெல் வகைகள்
கெப்லர் முக்கோணம்
வடிவவியலில் கெப்லர் முக்கோணம் (Kepler triangle) என்பது ஒரு சிறப்பு வகையான செங்கோண முக்கோணமாகும். இம்முக்கோணத்தின் பக்கங்களின் நீளங்கள் பெருக்குத் தொடரில் அமைகின்றன. கெப்லர் முக்கோணத்தின் பக்கங்களின் நீளங்களின் விகிதங்கள்,  -தங்க விகிதத்துடன் தொடர்புடையது.
இப்பக்க நீளங்கள் பின்வருமாறு தரப்படுகின்றன:
ஜெர்மானிய கணிதவியலாளர் மற்றும் வானவியலாளரான யோகான்னசு கெப்லர்தான் (1571–1630) முதன்முதலில் சில செங்கோண முக்கோணங்களின் சிறிய பக்கத்திற்கும் செம்பக்கத்திற்குமான விகிதம் தங்க விகிதத்திற்குச் சமமாக உள்ளதைக் கண்டறிந்தார். எனவே இத்தகைய செங்கோண முக்கோணங்கள் கெப்லர் முக்கோணங்கள் என அழைக்கப்படுகின்றன. கெப்லர் முக்கோணத்தில் பித்தாகரசு தேற்றம் மற்றும் தங்க விகிதம் ஆகிய இரண்டு முக்கிய கணிதவியல் கருத்துருக்களும் இணைந்து காணப்படுகின்றன. இந்த உண்மையால் ஈர்க்கப்பட்ட கெப்லர், இதனைப் பின்வருமாறு கூறுகிறார்: "வடிவவியலில் இரண்டு மாபெரும் பொக்கிஷங்கள் உள்ளன: ஒன்று பித்தாகரசின் தேற்றம்; மற்றொன்று ஒரு கோட்டினை இடை மற்றும் இறுதி விகிதமாகப் பிரித்தல். முதலாவதை ஒரு தங்க நிறையாகக் கொண்டால் பின்னது ஒரு விலைமதிப்பற்ற ஆபரணமாகும்."
- யோகான்னசு கெப்லர்
சில ஆதாரங்கள் தோராயமாக கெப்லர் முக்கோணத்தின் அளவுகளுக்குச் சமமான அளவுகளை உடையதொரு முக்கோணம் கீசாவின் பெரும்பிரமிடில் காணப்படுகிறதென கூறுகின்றன.
வருவித்தல்
தங்க விகிதத்தை வரையறுக்கும் இருபடி பல்லுறுப்புக்கோவையான -ஐ
கூட்டு, பெருக்கல் மற்றும் இசைச் சராசரிகளுடன் தொடர்பு
தரப்பட்ட இரு நேர்ம மெய்யெண்கள் a, b ஆகியவற்றின் கூட்டுச்சராசரி, பெருக்கல் சராசரி மற்றும் இசைச் சராசரிகளைப் பக்கங்களாகக் கொண்ட முக்கோணம் ஒரு கெப்லர் முக்கோணமாக இருந்தால், இருந்தால் மட்டுமே அது ஒரு செங்கோண முக்கோணமாக இருக்க முடியும்.
ஒரு கணிதவியல் ஒன்றுதல்
இதுவே கணிதவியல் ஒன்றுபடல், ஆகும். ஆனால் சதுரம் மற்றும் வட்டத்தின் சுற்றளவுகள் மிகச்சரியாக சமமாக இருக்க முடியாது. அதாவது \pi ஒரு விஞ்சிய எண் என்பதால்
சில ஆதாரங்களின்படி, எகிப்திய பிரமிடுகளில் கெப்லர் முக்கோண வடிவங்கள் காணப்படுவதாகக் கருதப்படுகிறது. ஆனால் பண்டைய எகிப்தியர்கள், \pi மற்றும் தங்க விகிதம் \phi இவற்றினைக் கொண்ட கணிதவியல் ஒன்றுபடுதலைப் பற்றி அறிந்திருக்காமல் இருந்திருக்கலாம்.
மேற்கோள்கள்
பகுப்பு:முக்கோணவியல் பகுப்பு:வடிவவியல் பகுப்பு:முக்கோணங்கள்
முத்தையா முரளிதரன்
முத்தையா முரளிதரன் (Muttiah Muralitharan, பிறப்பு: ஏப்ரல் 17, 1972, கண்டி) பொதுவாக முரளி என்றும் அழைக்கப்படுகிறார். இலங்கையின் மலையகத் தமிழரான இவர் இலங்கைத் துடுப்பாட்ட அணியின் முன்னாள் சுழற்பந்து வீச்சாளர் ஆவார். 2002 ஆம் ஆண்டில் விசுடன் துடுப்பாட்டாளர்களின் நாட்குறிப்பானது இவரை தேர்வுத் துடுப்பாட்ட வரலாற்றில் மிகச்சிறந்த பந்து வீச்சாளர் எனக் குறிப்பிடுகிறது.
தேர்வு துடுப்பாட்டப் போட்டிகளில் விளையாடி 800 இலக்குகளை (விக்கெட்டுகளை) வீழ்த்தி சாதனை படைத்துள்ளார். சூலை 22, 2010 ஆம் ஆண்டில் தேர்வுத் துடுப்பாட்டப் போட்டிகளிலிருந்து ஓய்வு பெற்றார். ஒருநாள் பன்னாட்டுத் துடுப்பாட்டத்திலும், தேர்வுத் துடுப்பாட்டத்திலும் அதிக இலக்குகளை வீழ்த்தியவர் என்ற சாதனையைப் படைத்துள்ளார். இந்தியத் துடுப்பாட்டக் கட்டுப்பாடு வாரியத்தின் துடுப்பாட்ட காட்சியகத்தில் இடம்பிடித்த ஒரே இலங்கைத் துடுப்பாட்ட அணி வீரர் ஆவார். தெரன தொலைக்காட்சி வழங்கும் 2017 ஆம் ஆண்டிற்கான சிறந்த இலங்கை வீரர் விருதினைப் பெற்றார்.
பெப்ரவரி 5, 2009 ஆம் ஆண்டில் இந்தியத் துடுப்பாட்ட அணிக்கு எதிராக விளையாடிய போது கவுதம் கம்பீரை வீழ்த்திய போது பாக்கித்தான் துடுப்பாட்ட அணியின் முன்னாள் வீரரான வசீம் அக்ரமின் சாதனையான ஒருநாள் பன்னாட்டுத் துடுப்பாட்டப் போட்டியில் 502 இலக்குகள் எனும் சாதனையை முரளிதரன் முறியடித்தார். தேர்வுத் துடுப்பாட்டப் போட்டிகளில் அதிக இலக்குகளைப் பெற்ற ஷேன் வோர்ன் சாதனையை டிசம்பர் 3, ,2007 ஆம் ஆண்டில் முறியடித்தார்.
இவரின் துடுப்பாட்டக் காலங்களில் பல சர்ச்சையான நிகழ்வுகள் நடந்துள்ளன. இவரின் அதிநீட்டம் பந்து வீசும் முறையானது நடுவர்களாலும் (துடுப்பாட்டம்) துடுப்பாட்ட வாரியங்களினாலும் சந்தேகத்திற்கு உள்ளாக்கப்பட்டன. பின் பலபரிசோதனைகளுக்குப் பிறகு 1996 மற்றும் 1999 ஆகிய ஆண்டுகளில் இந்தியத் துடுப்பாட்டக் கட்டுப்பாடு வாரியம் இவரின் பந்து வீச்சு முறை சரியாக உள்ளதாகத் தெரிவித்து விளையாட அனுமதித்தது.
பெப்ரவரி 2009 ஆம் ஆண்டில் ஒருநாள் பன்னாட்டுத் துடுப்பாட்டம், தேர்வுத் துடுப்பாட்டம் ஆகிய இரண்டு துடுப்பாட்ட வடிவங்களையும் சேர்த்து அதிக இலக்குகளை வீழ்த்தியவர் என்ற சாதனையைப் படைத்தார். 2011 துடுப்பாட்ட உலகக்கோப்பையின் போது தனது ஓய்வினைப் பற்றி அறிவித்தார். அப்போது தான் மனதளவிலும், உடல் அளவிலும் தகுதியுடன் இருப்பதாகவும், துடுப்பாட்டப் போட்டிகளை மகிழ்ச்சியுடன் விளையாடியதாகவும் இன்னும் விளையாடவேண்டும் போல இருப்பதாகவும் தெரிவித்தார். ஆனாலும் இந்த உலகக் கோப்பைப் போட்டியின் போதே ஒருநாள் பன்னாட்டுத் துடுப்பாட்டங்களில் இருந்து தான் ஓய்வு பெற விரும்புவதாகத் தெரிவித்தார். சூலை 18, 2010 ஆம் ஆண்டில் காலியில் நடைபெற்ற இந்தியத் துடுப்பாட்ட அணிக்கு எதிரான முதல் போட்டியின் இறுதி நாளில் தனது ஓய்வினை அறிவித்தார். அந்தப் போட்டியின் போது 8 இலக்குகளை வீழ்த்தினார். பிரக்யான் ஓஜாவினை வீழ்த்திய பிறகு தேர்வுத் துடுப்பாட்டத்தில் 800 இலக்குகளை வீழ்த்தியவர் எனும் சாதனையைப் படைத்தார்.
2004 ஆம் ஆண்டு ஐக்கிய நாடுகளின் உலக உணவுத் திட்டத்தின் தூதுவராக இணைந்ததோடு வறுமை-எதிர்ப்பு திட்டமொன்றிலும் தன்னை ஈடுபடுத்திக் கொண்டார். 2004 ஆம் ஆண்டு ஆழிப்பேரலையில் இருந்து 20 நிமிடங்களில் உயிர் தப்பிய முரளிதரன் பின்னர் அதனால் பாதிக்கப்பட்டவர்களுக்கு உதவி செய்தார். .
இலங்கை துடுப்பாட்ட அணியில் விளையாடும் ஒரு சில தமிழர்களில் ஒருவரான முரளி 2005 ஆம் ஆண்டில் இந்தியரான மதிமலர் இராமானுதியைத் திருமணம் செய்து கொண்டார்.
ஆரம்ப வாழ்க்கை
சின்னசாமி முத்தையா, இலட்சுமி முத்தையா தம்பதிகளுக்கு மகனாக 1972 ஆம் ஆண்டு ஏப்ரல் 17-ல் முரளிதரன் பிறந்தார். சிறிதரன், பிரபாகரன், சசிகரன் என்ற மூன்று சகோதரர்கள் உள்ளனர். முரளிதரனின் தந்தை இலங்கையில் பிரபல பிஸ்கட் தயாரிக்கும் நிறுனவமான லக்கிலாண்ட் நிறுவனத்தின் உரிமையாளர் ஆவார். கண்டி புனித அந்தோனியார் கல்லூரியில் பாடசாலைக் கல்வியை பயின்ற முரளிதரன், பாடசாலை துடுப்பாட்ட அணியில் விளையாடி அதற்கு தலைமையும் தாங்கியிருந்தார். பாடசாலைக் காலத்தில் வேகப்பந்து வீச்சாளராக இருந்த முரளிதரன் அச்சமயம் பாடசாலை துடுப்பாட்ட அணியின் பயிற்றுனர் சுனில் பெர்னாண்டோவின் ஆலோசனைக்கேற்ப சுழற்பந்து வீச்சை தொடங்கினார். 1990 மற்றும் 1991 ஆண்டுகளில் இலங்கையின் பாட்டா நிறுவனம் வழங்கும் "பாட்டா ஆண்டின் சிறந்த பாடசாலை துடுப்பாட்ட வீரர்" என்ற விருதை பெற்றார். 1991ஆம் ஆண்டு தமிழ் யூனியன் துடுப்பாட்டக் கழகத்தில் இணைந்து தனது துடுப்பாட்ட வாழ்வை ஆரம்பித்தார். முரளிதாரனின் தந்தைவழி தாத்தா பெரியசாமி சின்னசாமி 1920 ஆம் ஆண்டில் மத்திய இலங்கையின் தேயிலைத் தோட்டங்களில் வேலை செய்ய தென்னிந்தியாவிலிருந்து வந்தார். சின்னசாமி பின்னர் தனது மகள்களுடன் பிறந்த நாட்டுக்குத் திரும்பி இந்தியாவின் தமிழ்நாடு திருச்சிராப்பள்ளியில் குடியேறினார். இருப்பினும், முரளிதரனின் தந்தை முத்தையா உட்பட இவரது மகன்கள் இலங்கையில் தங்கியிருந்தனர்.
இவருக்கு ஒன்பது வயதாக இருந்தபோது, முரளிதரன் கண்டியின் புனித ஆசிர்வாதப்பர் சபை துறவிகள் நடத்தும் ஒரு தனியார் பள்ளியில் சேர்ந்தார். இவர் ஒரு நடுத்தர விரைவு வீச்சாளராக தனது துடுப்பாட்ட வாழ்க்கையைத் தொடங்கினார். ஆனால் இவரது பள்ளி பயிற்சியாளர் சுனில் பெர்னாண்டோவின் ஆலோசனையின் பேரில், இவர் பதினான்கு வயதில் இருந்தபோது நேர்ச் சுழல் பந்துவீச்சாளராக ஆனார். இவர் பள்ளி லெவன் அணிக்காக நான்கு ஆண்டுகள் விளையாடினார். அந்த நாட்களில் இவர் பன்முக வீரராக விளையாடினார். பெரும்பாலும் நடுத்தர வரிசையில் மட்டையாடினார். செயின்ட் அந்தோனி கல்லூரியில் தனது இறுதி இரண்டு பருவகங்களில் நூறு இலக்குகளைக் கைப்பற்றினார். 1990/1 ஆம் ஆண்டில் ஆண்டின் சிறந்த துடுப்பாட்ட வீரர் என்று பெயரிடப்பட்டார்.